Martignano järv
Martignano järv (itaalia keeles Lago di Martignano; ladinakeelne nimi Alsietinus lacus) on vulkaanilise tekkega järv Kesk-Itaalias Lazio maakonnas Rooma provintsi põhjaosas. Paari kilomeetri kaugusel läänes asub samuti vulkaanilise tekkega Bracciano järv. 305 meetri kõrgusel merepinnast asuva järve pindala on 2,44 km², rannajoone pikkus umbes 6 km, suurim sügavus 60 meetrit, valgala suurus 150 km². Martignano kallastel asuvad Rooma, Anguillara Sabazia ja Campagnano di Roma. Järve vesi voolas Augustuse valitsusajal 2. aastal eKr rajatud Rooma seitsmendas akveduktis (Aqua Alsietina). Vaade järvele Vaade järvele Martignano (esiplaanil) ja Bracciano järved